Instrukser - færdselsregler

Medarbejderen har pligt til at udvise fornøden påpasselighed ved anvendelsen af virksomhedens køretøjer, eller køretøjer i virksomhedens varetægt. Virksomheden forbeholder sig ret til at rejse krav over for medarbejderen, hvis virksomheden påføres et tab, eksempelvis som følge af medarbejderens overtrædelse af almindelige færdselsregler, herunder i tilfælde af vanvidskørsel. Der gøres specielt opmærksom på, at medarbejderen skal betale eventuelle fart- eller parkeringsbøder eller andre former for bøder pålagt virksomheden som følge af medarbejderens overtrædelse af færdselsloven samt potentielle erstatningskrav ved vanvidskørsel. Dette gælder også i tilfælde, hvor medarbejderen har overladt køretøjet til andre, uden arbejdsgiveren har instrueret herom.

Medarbejderen er blevet orienteret om at det ikke er tilladt at være påvirket af alkohol eller andre rusmidler i arbejdstiden. Der er ligeledes absolut nultolerance overfor alkohol eller andre rusmidler ved kørsel i virksomhedens køretøjer uanset om dette foregår indenfor eller uden for arbejdstiden.

Der gøres opmærksom på, at overtrædelser kan få konsekvenser for ansættelsesforholdet – afhængig af omstændighederne i form af bortvisning.

Medarbejderen bekræfter med sin underskrift at være blevet orienteret om ovenstående.

Medarbejderen bekræfter med sin underskrift ligeledes ikke tidligere at have begået grovere færdselsovertrædelser, herunder overtrædelser som betragtes som vanvidskørsel.

Dato\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_